Oficialusis leidinys L 025 , 29/01/2002 p. 0001 - 0015



Tarybos Reglamentas (EB) nr. 152/2002 2002 m. sausio 21 d. dėl kai kurių EAPB ir EB plieno gaminių eksporto iš buvusiosios Jugoslavijos Respublikos Makedonijos į Europos bendriją (dvigubos kontrolės sistema) ir panaikinantis Reglamentą (EB) Nr. 190/98 EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Europos bendrijos ir buvusiosios Jugoslavijos Respublikos Makedonijos laikinasis susitarimas dėl prekybos ir su prekyba susijusių reikalų [1] (toliau – Laikinasis susitarimas), įsigaliojo 2001 m. birželio 1 d, (2) Šalys prie Laikinojo susitarimo pridėtame 2 protokole dėl plieno gaminių susitarė iškart po minėto susitarimo įsigaliojimo nustatyti dvigubos kontrolės sistemą be kiekybinių apribojimų įvežamiems į Bendriją plieno gaminiams, kurių kilmės šalis – buvusiosios Jugoslavijos Respublika Makedonija. (3) 1998 m. sausio 19 d. Tarybos reglamentas (EB) Nr. 190/98 dėl kai kurių EAPB ir EB plieno gaminių eksporto iš buvusiosios Jugoslavijos Respublikos Makedonijos į Bendriją (dvigubos kontrolės sistema) [2] turėtų būti panaikintas ir pakeistas nauju Reglamentu, PRIĖMĖ ŠĮ REGLAMENTĄ: 1 straipsnis 1. Nuo Laikinojo susitarimo įsigaliojimo datos iki tol, kol bus nuspręsta kitaip, laikantis Laikinojo susitarimo 2 protokolo dėl plieno gaminių, importas į Bendriją kai kurių geležies ir plieno gaminių, nurodytų EAPB ir EB steigiamosiose sutartyse, kurių kilmės šalis yra buvusiosios Jugoslavijos Respublika Makedonija, kaip išvardinta šio reglamento I priede, privalo būti pagrįstas įgaliotų Bendrijos institucijų išduotu priežiūros dokumentu. 2. Šiame reglamente nurodytų gaminių klasifikavimas remiasi Bendrijos tarifų ir statistine nomenklatūra (toliau – Kombinuotąja nomenklatūra, sutrumpintai - KN). Šiame reglamente nurodytų gaminių kilmė nustatoma remiantis Bendrijoje galiojančiomis taisyklėmis. 3. Nuo Laikinojo susitarimo įsigaliojimo iki tol, kol bus nustatyta kita tvarka, importuojant į Bendriją plieno gaminius, išvardintus I priede, kurių kilmės šalis – buvusiosios Jugoslavijos Respublika Makedonija, eksportuojančios šalies kompetentingos institucijos išduoda eksporto dokumentą. Importuotojas pateikia eksporto dokumento originalą ne vėliau kaip kovo 31 d. tų metų, prieš kuriuos buvo pristatytos dokumente nurodytos prekės. 4. Pristatymas laikomas įvykusiu tą dieną, kada siunta buvo pakrauta į transporto priemonę, naudojamą eksportuojant. 5. Eksporto dokumentas atitinka pavyzdį, nurodytą II priede. Jis galioja eksportui visoje Bendrijos muitų teritorijoje. 2 straipsnis 1. Priežiūros dokumentą, nurodytą 1 straipsnio 1 dalyje automatiškai ir be mokesčio bet kuriam Bendrijos importuotojui, įsisteigusiam bet kurioje Bendrijos teritorijos vietoje, bet kokiems paprašytiems kiekiams per penkias darbo dienas nuo paraiškos pateikimo išduoda kompetentinga institucija valstybėse narėse. Laikoma, kad šią paraišką kompetentinga nacionalinės valdžios institucija gavo ne vėliau kaip po trijų darbo dienų nuo paraiškos pateikimo, jeigu neįrodyta priešingai. 2. Priežiūros dokumentas, išduotas vienos iš kompetentingų nacionalinės valdžios institucijų, išvardintų III priede, galioja visoje Bendrijoje. 3. Priežiūros dokumentas sudaromas tokia forma, kuri atitinka pavyzdį, nustatytą IV priede. Importuotojo paraiškoje turi būti nurodyta: a) pareiškėjo vardas ir pavardė/pavadinimas ir visas adresas (įskaitant telefono ir telefakso numerius, galimą identifikacijos numerį, kurį naudoją kompetentinga nacionalinės valdžios institucija) PVM mokėtojo kodas, jei moka PVM; b) kai taikoma, deklaranto arba pareiškėjo atstovo vardas ir pavardė/pavadinimas (įskaitant telefono ir telefakso numerius); c) eksportuotojo vardas ir pavardė/pavadinimas ir visas adresas; d) tikslus prekių aprašymas, įskaitant: - 1. jų prekių ženklą; - KN kodą; - kilmės šalį; - išsiuntimo šalį. e) grynasis svoris, išreikštas kg arba kiekis, išreikštas kitais matavimo vienetais, kaip reikalaujama pagal kiekvieną Kombinuotosios nomenklatūros antraštę; f) prekių CIF vertė eurais Bendrijos pasienyje pagal Kombinuotosios nomenklatūros antraštę; g) ar atitinkami gaminiai yra antriniai arba žemesnės nei standartinė kokybės; h) siūlomas muitinės formalumų atlikimo laikotarpis ir vieta; i) ar paraiška atkartoja ankstesnę paraišką dėl tos pačios sutarties; j) toliau nustatyta deklaracija, nurodant datą ir pasirašyta pareiškėjo, nurodant jo vardą ir pavardę didžiosiomis raidėmis: "Aš toliau pasirašęs (-iusi) patvirtinu, kad šioje paraiškoje pateikta informacija yra teisinga ir teikiama gera valia ir kad esu įsisteigęs Bendrijoje." Importuotojas taip pat pateikia pirkimo/pardavimo sutarties kopiją, pro formos sąskaitą faktūrą ir (arba) tais atvejais, kai prekės nėra tiesiogiai perkamos jų pagaminimo šalyje, pagaminimo pažymą, išduotą prekes pagaminusios plieno liejyklos. 4. Priežiūros dokumentai gali būti naudojami tik tuo laikotarpiu, kai galioja importą liberalizuojančios priemonės atitinkamų sandorių atžvilgiu. Nepažeidžiant galimų tolesnių pakeitimų, taikomų galiojančioms importo taisyklėms arba sprendimams, priimamiems susitarimo ar kvotų administravimo pagrindu: - nustatomas priežiūros dokumento galiojimo terminas – keturi mėnesiai; - nepanaudoti ar iš dalies panaudoti priežiūros dokumentai gali būti atnaujinti tokiam pačiam laikotarpiui. 3 straipsnis 1. Jeigu vieneto kaina, kuria remiantis sudaromas sandoris, viršija priežiūros dokumente nurodytą kainą mažiau nei 5 % arba jeigu bendra importui pateiktų gaminių vertė arba kiekis viršija vertę ar kiekį, nurodytą importo dokumente mažiau nei 5 %, tai nekliudo atitinkamą gaminį išleisti į laisvą apyvartą. 2. Paraiškos priežiūros dokumentams ir patys dokumentai yra konfidencialūs. Jais gali naudotis tik kompetentingos institucijos ir pareiškėjas. 4 straipsnis 1. Per kiekvieno mėnesio pirmąsias dešimt dienų, valstybės narės praneša Komisijai: a) išsamius duomenis apie kiekius ir vertes (paskaičiuotas eurais), kuriems išduoti priežiūros dokumentai per ankstesnį mėnesį; b) išsamius duomenis apie importo siuntas per mėnesį, ėjusį anksčiau už a punkte nurodytą mėnesį. Valstybių narių pateikiama informacija skirstoma pagal gaminius, KN kodą ir šalį. Ji pateikiama elektroninėmis priemonėmis šiam tikslui sutarta forma. 2. Valstybės narės praneša apie bet kokius jų pastebėtus neatitikimus arba sukčiavimo atvejus, ir, kai tinka, nurodo pagrindus, dėl kurių jos atsisakė išduoti priežiūros dokumentą. 5 straipsnis Šiame reglamente numatytas pranešimas pateikiamas Europos Bendrijų Komisijai (Prekybos generaliniam direktoratui E/2 ir Įmonių generaliniam direktoratui E/2). 6 straipsnis Reglamentas (EB) Nr. 190/98 panaikinamas. 7 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. sausio 21 d. Tarybos vardu Pirmininkas M. Arias Cañete [1] OL L 124, 2001 5 4, p. 2. [2] OL L 20, 1998 1 27, p. 1. -------------------------------------------------- I PRIEDAS Buvusiosios Jugoslavijos Respublika Makedonija Gaminių, kuriems reikalinga dviguba kontrolė, sąrašas Visa KN 7208 antraštė Visa KN 7209 antraštė Visa KN 7210 antraštė Visa KN 7211 antraštė Visa KN 7212 antraštė -------------------------------------------------- II PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- III PRIEDAS LISTA DE LAS AUTORIDADES NACIONALES COMPETENTESLISTE OVER KOMPETENTE NATIONALE MYNDIGHEDERLISTE DER ZUSTÄNDIGEN BEHÖRDEN DER MITGLIEDSTAATENΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝLIST OF THE COMPETENT NATIONAL AUTHORITIESLISTE DES AUTORITÉS NATIONALES COMPÉTENTESELENCO DELLE COMPETENTI AUTORITÀ NAZIONALILIJST VAN BEVOEGDE NATIONALE INSTANTIESLISTA DAS AUTORIDADES NACIONAIS COMPETENTESLUETTELO TOIMIVALTAISISTA KANSALLISISTA VIRANOMAISISTALISTA ÖVER KOMPETENTA NATIONELLA MYNDIGHETER BELGIQUE/BELGIË Ministère des affaires économiques Administration des relations économiques Services Licences Rue Général Leman 60 B-1040 Bruxelles Fakss: +32–2 -230 83 22 Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B-1040 Brussel Fakss: + 32–2-230 83 22 DANMARK Erhvervsfremme Styrelsen Søndergade 25 DK-8600 Silkeborg Fakss: +45–35 46 6401 DEUTSCHLAND Bundesamt für Wirtschaft und Ausfuhrkontrolle Frankfurter Straße, 29–35 D - 65760 Eschborn 1 Fakss: +49–61 96 90 88 00 ΕΛΛΑΣ Υπουργείο Εθνικής Οικονομίας Γενική Γραμματεία Δ.Ο.Σ Διεύθυνση Διαδικασιών Εξωτερικού Εμπορίου Κορνάρου 1 GR.-105 63 Αθήνα Fakss: + 301–32 86094 ESPAÑA Ministerio de Economía y Hacienda Dirección General de Comercio Exterior Paseo de la Castellana 162 E-28046 Madrid Fakss: + 34–1-563 18 23/349 38 31 FRANCE Service des industries manufacturières DIGITIP 12, rue Villiot — Bâtiment LE BERVIL F-75572 Paris cedex 12 Fakss: +33–1 -53 449193 IRELAND Licensing Unit Department of Enterprise, Trade and Employment Kildare Street Dublin 2 Ireland Fakss: 353–1-631 28 26 ITALIA Ministero del Commercio con l'Estero Direzione generale per la politica commerciale e per la gesione del regime degli scambi Viale America 341 1–00144 Roma Fakss: + 39–06–59 93 22 35/59 93 26 36 LUXEMBOURG Ministère des affaires étrangères Office des licences BP 113 L-2011 Luxembourg Telefakss: + 352–466138 NEDERLAND Centrale Dienst voor In- en Uitvoer Postbus 30003, Engelse Kamp 2 9700 RD Groningen Nederland Fakss: 31–50526 06 98 ÖSTERREICH Bundesministerium für wirtschaftliche Angelegenheiten Aussenwirtschaftsadministration - 1030 Landstrasser Hauptstraße 55–57 A - 1030 Wien Fakss: 43–1 -715 83 47 PORTUGAL Ministerio da Economía Direçao-Geral das Relaçðes Económicas Internacionais Av. da República, 79 P-1000 Lisboa Fakss: 351–1-793 22 10 SUOMI/SOMIJA Tullihallitus/Tullstyrelsen PL/PB 512 FIN - 00101 Helsinki/Helsingfors Telefakss/fakss: + 358 9614 28 52 SVERIGE Kommerskollegium Box 6803 S - 11386 Stockholm Fakss: 46–8 -30 67 59 UNITED KINGDOM Department of Trade and Industry Import Licensing Branch Queensway House - West Precinct Billingham, Cleveland TS23 2NF United Kingdom Fakss: 44–1642–533557 -------------------------------------------------- IV PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------